Ła scarpìa o tełarina ła xe na tela fina asè fata da tanti fili che i ragni i produxe par ciapar in trapola le so prede, xeneralmente bai . La xe fata pi che altro da na sostanza viscosa che i ragni i buta fora da çerte ghiandole, ma pol esarghe anca dei fili mia viscosi che i serve come strutura. La telarina la xe tegnizza asè: el so cargo de rotura l'è paragonabile a l'aciaio de alta qualità, pari a çirca 1.3 - 1.65 GPa. La tełarina parò la xe densa tanto de manco de l'aciaio, e el raporto tra el cargo de rotura e la densità l'è 5 olte de pi, confrontabile a filamenti de nylon aromàtego come el Kevlar. Se dixe anca "un granaro pien de scarpìe".